**AGDER VITENSKAPSAKADEMI**

Referat fra Sommermøtet/Årsmøtet 6. september 2012:

Møtet ble holdt på Gimle Gård fra kl. 18.00 til 20.30.

Preses Ernst Håkon Jahr ønsket velkommen og ledet møtet.

Ifølge møteboka var 19 medlemmer og 3 fagfeller/gjester til stede.

Akademisekretæren refererte Vårmøtet 26. april 2012 på Gimle Gård.

Deretter meddelte preses at to medlemmer var gått bort siden forrige møte: Finn Benestad 30. april og Enok Palm 31. august. Akademiet vil komme tilbake til dette seinere.

Kveldens hovedforedrag ble holdt av førsteamanuensis Reidun Renstrøm, Universitetet i Agder. Temaet var *Hvorfor formidler fysikklærebøkene en falsk historie om utviklingen av kvantefysikken?*

Disse hadde spørsmål og/eller kommentarer til foredraget: Leiv Storesletten, Martin Skjekkeland, Rolf Nossum, Gunvor Lande, Jose J. Gonzalez, Åsulv Lande, Thor Einar Hanisch og Reinhard Siegmund-Schultze. Preses takket foredragsholderen og overrakte henne Snartemosverdet.

Følgende årsmøtesaker ble behandlet: Årsmeldingen, Årsregnskapet og Valg.

Styrets årsmelding ble bekreftet som Akademiets årsmelding. Årsregnskapet ble godkjent og Styret meddelt ansvarsfrihet. Styret med varamedlemmer ble gjenvalgt, og består av Ernst Håkon Jahr, Leiv Storesletten, Marit Aamodt Nielsen, Per Kjetil Farstad og Ove Aanensen, med Gunvor Lande, Barbro Grevholm og May-Brith Ohman Nielsen som varamedlemmer. Rolf Tomas Nossum ble valgt som ny akademisekretær etter Thor Einar Hanisch, og gikk dermed av som vararepresentant til styret. Arne Dag Sti ble valgt som ny revisor etter Torkel Hurvenes. Etter statuttene velges styrets medlemmer og varamedlemmer for to år og akademisekretær og revisor for ett år.

Innvalget av fem nye medlemmer ble bekreftet.

Etter møtet på Gimle Gård var det som vanlig hyggelig sosial sammenkomst for medlemmer og inviterte gjester i Lilletunstova på Universitetet.

AVA 11.9.12 teh

AVA M 3 2012 ref.docx